માયા કોડનાનીને નિર્દોષ જાહેર કર્યાં છે.આ મુદ્દે એવી દલીલ કરવામાં આવી હતી કે પોલીસ તપાસમાં ૨૦૦૨માં માયા કોડનાનીનું નામ આપવામાં આવ્યું ન હતું. પણ એસઆઇટીની તપાસમાં તેમનું નામ ૨૦૦૮માં આપવામાં આવ્યું તે કોર્ટે ધ્યાનમાં લીધું છે. પુરાવાના અભાવે માયા કોડનાનીને નિર્દોષ જાહેર કરવામાં આવ્યા છે. તેવું અવલોકન કોર્ટ દ્વારા કરવામાં આવ્યું છે.ઉલ્લેખનિય છે કે વર્ષ ૨૦૦૨માં ગોધરા સાબરમતી એક્સપ્રેસના ડબ્બા સળગાવવાની ઘટના બન્યા બાદ બીજા દિવસે ૨૮મી ફેબ્રુઆરી ૨૦૦૨ના રોજ ગુજરાતમાં તોફાનો ફાટી નીકળ્યા હતા. નરસંહારની મુખ્યત્વે ૯ ઘટનાઓ બની હતી. તેમાં સ્પેશિયલ ઈન્વેસ્ટિગેશન ટીમ દ્વારા તપાસ ચલાવવામાં આવી હતી. આ માટે નિયુક્ત કરાયેલી ખાસ કોર્ટમાં કેસ ચલાવવામાં આવ્યા હતા. આ નરસંહાર પૈકી નરોડામાં મોટો નરસંહાર થયો હતો.